Διαταραχές Λόγου και Ομιλίας στην προσχολική ηλικία: Διερεύνηση των σχέσεων των Διαταραχών Λόγου και Ομιλίας με τις εκτελεστικές λειτουργίες, με τη Διαταραχή Ελλειμματικής Προσοχής/Υπερκινητικότητας και με εκφάνσεις χαρισματικότητας
Creators: name: Χατζηκυριάκου, Γεωργία Ευαγγέλου
Publisher: name: Aristotle University of Thessaloniki
Year: 2018
Subjects: ΔΕΠ/Υ
Διαταραχές Λόγου και Ομιλίας
Εκπαιδευτικοί
Εκτελεστικές λειτουργίες
Παιδιά προσχολικής ηλικίας
Χαρισματικότητα
ADHD
Speech and Language Disorders
Teachers
Executive functions
Preschoolers
Giftedness

description: Οι γλωσσικές διαταραχές εμφανίζονται συχνά σε παιδιά προσχολικής ηλικίας και έρευνες έχουν δείξει αλληλένδετη σχέση γλωσσικών διαταραχών με δυσκολίες σε άλλους τομείς. Πρωταρχικός στόχος της παρούσας έρευνας ήταν η διερεύνηση των σχέσεων των Διαταραχών Λόγου και Ομιλίας με ελλείμματα ως προς τις εκτελεστικές λειτουργίες, με τη Διαταραχή Ελλειμματικής Προσοχής/Υπερκινητικότητα (ΔΕΠ/Υ) και με ορισμένες εκφάνσεις χαρισματικότητας, στην προσχολική ηλικία, μέσα από τις εκτιμήσεις των εκπαιδευτικών τους. Επίσης, εξετάστηκαν οι σχέσεις μεταξύ των μεταβλητών των εκτελεστικών λειτουργιών, της ΔΕΠ/Υ και των εκφάνσεων της χαρισματικότητας, και έγινε έλεγχος, σε δείγμα Ελλήνων μαθητών προσχολικής εκπαίδευσης και των Νηπιαγωγών τους, της συγκλίνουσας εγκυρότητας του εργαλείου LAMP (Κarakosta, 2014. Nash, 2013), σε σχέση με τα ερωτηματολόγια CHEXI (Thorell &amp; Nyberg, 2008), ΔΕΠ/Υ – IV (DuPaul et al., 1998), Gifted Rating Scales- Preschool/Kindergarten Form (GRS-P; Pfeiffer &amp; Jarosewich, 2003) και Scales for Rating the Behavioral Characteristics of Superior Students (SRBCSS; Renzulli et al., 2010). Εργαλείο της έρευνας αποτέλεσε μία συστοιχία των παραπάνω, προσαρμοσμένων σε ελληνικό πληθυσμό εκπαιδευτικών, ερωτηματολογίων την οποία κάθε συμμετέχων εκπαιδευτικός συμπλήρωσε για ορισμένα από τα παιδιά της τάξης του. Το δείγμα περιλάμβανε 71 παιδιά προσχολικής ηλικίας και ο αντίστοιχος αριθμός των εκπαιδευτικών, οι οποίοι συμπλήρωσαν τα ερωτηματολόγια για αυτά τα παιδιά ήταν 20. Από την επεξεργασία των δεδομένων προκύπτει ότι, σύμφωνα με τους εκπαιδευτικούς, οι γλωσσικές διαταραχές συνδέονται θετικά σε στατιστικώς σημαντικό βαθμό με την ΔΕΠ/Υ και τη χαμηλή εργαζόμενη μνήμη και την αναστολή. Αντίθετα, οι γλωσσικές διαταραχές είχαν σημαντική αρνητική συσχέτιση με τις εκφάνσεις κυρίως της λεκτικής χαρισματικότητας, αλλά και διανοητικής, ακαδημαϊκής/σχολικής και δημιουργικότητας στην προσχολική ηλικία. Επιπλέον, τα αποτελέσματα έδειξαν ότι τα συμπτώματα ΔΕΠ/Υ αλλά και η χαμηλή εργαζόμενη μνήμη και η αναστολή συσχετίζονταν αρνητικά με τις εκφάνσεις της χαρισματικότητας, σύμφωνα με τις εκτιμήσεις των εκπαιδευτικών. Όμως, ο τύπος της Υπερκινητικότητας φάνηκε να συσχετίζεται αρνητικά με τη χαρισματικότητα σε λιγότερο σημαντικό στατιστικά βαθμό. Τέλος, δεν βρέθηκε συσχέτιση της δημιουργικότητας, ως έκφανσης της χαρισματικότητας, με την Υπερκινητικότητα και την ελλειμματική αναστολή. Οι μέτριες θετικές συσχετίσεις του LAMP με τα ψυχομετρικά εργαλεία μέτρησης της ΔΕΠ/Υ και των ελλειμμάτων των εκτελεστικών λειτουργιών, και οι αρνητικές με τις κλίμακες μέτρησης των εκφάνσεων της χαρισματικότητας έδειξαν την καλή συγκλίνουσα και διακρίνουσα εγκυρότητα του εργαλείου LAMP. Γενικότερα, η έρευνα προτείνει ότι οι Έλληνες εκπαιδευτικοί Προσχολικής Εκπαίδευσης τείνουν να θεωρούν ότι στα παιδιά προσχολικής ηλικίας υπάρχει σχέση των Διαταραχών Λόγου και Ομιλίας με ελλείμματα σε άλλες γνωστικές περιοχές, όπως οι εκτελεστικές λειτουργίες, η προσοχή καθώς και οι πιθανές εκφάνσεις χαρισματικότητας
description: Language disorders often occur in preschool children, and research has shown interdependent relationship of language disorders with difficulties in other areas. The primary aim of the present study was to investigate the relationships of Speech and Language Disorders with executive functions deficits, with Attention Deficit / Hyperactivity Disorder (ADHD) and with some expressions of giftedness, in preschool age, through teachers' observations. It were also examined the relationships among the variables of executive functions, ADHD, and the expressions of giftedness, and was examined on a sample of Greek preschool pupils and their preschool teachers, the converging validity of the LAMP tool (Κarakosta, 2014. Nash, 2013) in relation to the questionnaires, CHEXI (Thorell &amp; Nyberg, 2008), ADHD– IV (DuPaul et al., 1998), Gifted Rating Scales-Preschool/Kindergarten Form (GRS-P; Pfeiffer &amp; Jarosewich, 2003) and Scales for Rating the Behavioral Characteristics of Superior Students (SRBCSS; Renzulli et al., 2010). The research tool was a battery of the above-mentioned questionnaires, adapted to Greek teachers, which each participating teacher completed for some of the children of his class. The sample included 71 preschool children and 20 kindergarten teachers. From the data processing it follows that, according to the teachers, the speech and language disorders are positively associated with a statistically significant degree with ADHD and with low working memory and inhibition. On the contrary, the language weaknesses had a significant negative correlation with the expressions of verbal giftedness predominantly, and with mental, academic/school and creativity in preschool age. Also, the results showed that ADHD symptoms and low working memory and inhibition were negatively correlated with the expressions of giftedness, according to teachers' estimates. However, the type of hyperactivity seemed to be corrected negatively to a less important statistical degree to giftedness. Finally, there was no correlation of creativity, as expression of giftedness, with hyperactivity and inhibition deficit. The moderate positive associations of the LAMP with the psychometric tools of measurement of ADHD and executive functions deficits, and the negative associations with the scales of measure of expression of giftedness showed the great converging and distinct validity of the LAMP tool